упоменати в член 29, параграф 6 от Регламент (ЕО) No 1107/2009, се вземат под внимание заключенията от доклада за преглед относно флуроксипир, и по-специално допълнения I и II към него, във вида, в който е окончателно формулиран от Постоянния комитет по хранителната верига и здравето на животните на 17 юни 2011 г.
 В тази цялостна оценка държавите-членки следва да:
 1.
 обърнат особено внимание на потенциалния риск от заразяване на подпочвените води с метаболита флуроксипир пиридинол в случаите, в които активното вещество се прилага в райони с алкална почва или такива, уязвими от гледна точка на своите почвени и/или климатични условия;
 2.
 обърнат особено внимание на риска за водните организми.
 Условията на разрешението включват мерки за намаляване на риска, когато това е целесъобразно.
 Нотификаторът предоставя потвърждаваща информация относно:
 а)
 значимостта на съдържащите се примеси според техническите спецификации;
 б)
 значимостта на използваното за документацията за токсичност опитно вещество с оглед на спецификацията на техническия материал;
 в)
 токсикологичната значимост на метаболитите флуроксипир пиридинол и флуроксипир метоксипиридин;
 г)
 аналитичните методи за остатъчните количества при растенията;
 д)
 съдбата на естерите на флуроксипир в животинските матрици;
 е)
 дългосрочния риск за земните червеи и почвените организми.
 Нотификаторът предоставя на държавите-членки, Комисията и органа информацията, посочена в букви а) и б), не по-късно от 1 юли 2012 г., а информацията, посочена в букви в), г), д) и е) — не по-късно от 31 декември 2013 г.“
 (1) Допълнителни подробности за идентичността и характеристиките на активното вещество са предоставени в доклада за преглед.
 